Document ID: /fineweb-2-swissfilter-quality_10-filterrobots/filtered/02684.jsonl.gz/9

Călător arestat pe aeroportul din Zürich după ce a fost prins cu cinci kilograme de cocaină
Captura uriasa a vamesilor elvetieni din Zürich: 5 kg de cocaina descoperita in bagajul unui pasager
Un bărbat în vârstă de 49 de ani a fost arestat după ce a fost prins pe aeroportul din Zürich cu cinci kilograme de cocaină. Bărbatul călătorea din Sao Paulo la Zürich când a fost prins de oamenii legii.
Poliția cantonală din Zürich l-a suspectat pe călător ca fiind traficant de narcotice. În momentul în care l-au percheziționat și i-au verificat bagajul de mână, agenții de securitate au descoperit aproximativ cinci kilograme de cocaină.
Cetățeanul brazilian transporta în bagajul de mână textile îmbibate cu cocaină lichefiată. Ulterior, drogurile erau spălate și scoase din materialele textile printr-un proces chimic. Materialele confiscate au fost duse la Institutul Criminalistic din Zürich pentru informații concrete. În urma audierii poliției, persoana arestată a fost dusă la parchetul din Winterthur.
Nicoleta Aspritoiu